Կուկո Մարտինա

Ռու-Էնդլի Աուրելիո Ժան-Կառլո «Կուկո» Մարտինա (նիդ.՝ Rhu-Endly Aurelio Jean-Carlo Martina, ), պրոֆեսիոնալ ֆուտբոլիստ, եզրային պաշտպան։ Հանդես է գալիս անգլիական «Էվերթոն»-ի և Կյուրասաոյի ֆուտբոլի ազգային հավաքականի կազմում։

Ակումբային կարիերա

Կարիերայի սկզիբը 
Մարտինան իր կարիերան սկսել է նիդերլանդական «Ֆեյենորդ»-ի կազմում։ Ֆուտբոլիստի առաջին պրոֆեսիոնալ ակումբը եղել է «Ռոզենդալ»-ը, որի կազմում նա անցկացրել է 3 մրցաշրջան։

2011 թվականին Կուկո Մարտինան միացել է Էրեդիվիզին ներկայացնող «Վալվեյկ»-ին։ Երկու մրցաշրջանների ընթացքում Կուկոն մասնակցել է 59 հանդիպման և դարձել 1 գոլի հեղինակ.:

2013 թվականին Կուկո Մարտինան տեղափոխվել է «Տվենտե»։ Նա թիմի հետ կնքել է 3 տարվա պայմանագիր։ Թիմի կազմում իր միակ գոլը նա խփել է 2014 թվականի փետրվարի 23-ին՝ «Ֆեյենորդ»-ի դեմ խաղում, որն ավարտվել է 2-2 հաշվով։

«Սաութհեմփթոն» 
2015 թվականի հուլիսի 7-ին Կուկն 2 տարվա պայմանագիր է կնքել անգլիական «Սաութհեմփթոն»-ի հետ։ Թիմի կազմում իր նորամուտը ֆուտբոլիստը նշել է օգոստոսի 6-ին՝ Եվրոպայի լիգայի շրջանակներում կայացած «Վիտեսե»-ի դեմ խաղում։ Նա մասնակցել է ամբողջ հանդիպմանը, իսկ խաղն ավարտվել է 2-0 հաշվով՝ անգլիական ակումբի հաղթանակով։

Պրեմիեր Լիգայի շրջանակներում նա իր դեբյուտը նշել է 3 օր անց՝ մասնակցելով «Նյուքասլ Յունայթեդ»-ի դեմ հանդիպմանը,որն ավարտվել է 2-2 հաշվով։ 2015 թվականի դեկտեմբերի 26-ին նա խփել է իր առաջին գոլը «Արսենալ»-ի դեմ խաղում։ Հանդիպումն ավարտվել է 4-0 հաշվով։

Մարտինան 2016-17 մրցաշրջանից հետո հեռացել է «Սաութհեմփթոն»-ից։

«Էվերթոն» 
2017 թվականի հուլիսի 17-ին Կուկո Մարտինան տեղափոխվել է «Էվերթոն»։ Նա թիմի հետ կնքել է 3 տարվա պայմանագիր։

Թիմի կազմում իր դեբյուտը նա նշել է օգոստոսի 12-ին՝ «Սթոք Սիթի»-ի դեմ խաղում։

Միջազգային կարիերա 
Կյուրասաոյի ազգային հավաքականի կազմում Կուկոն իր դեբյուտը նշել է 2011 թվականի օգոստոսի 9-ին՝ Դոմինիկյան Հանրապետության հավաքականի դեմ խաղում։ Նա մասնակցել է ԱԱ2014-ի և ԱԱ2018-ի որակավորման փուլերին։

Հավաքականի ավագի կարգավիճակում Կուկո Մարտինան 2017 թվականին մասնակցել է ԿՈՆԿԱԿԱՖ-ի ոսկե գավաթի խաղարկությանը։

Վիճակագրություն

Ձեռքբերումներ

Ակումբային 
 Անգլիայի լիգայի գավաթակիր - 2016-17

Միջազգային 
 Կարիբյան գավաթի խաղարկության հաղթող - 2017

Ծանոթագրություններ

Արտաքին հղումներ 
 
 
 
 

1989 ծնունդներ
Սեպտեմբերի 25 ծնունդներ
Ռոտերդամ քաղաքում ծնվածներ
Ֆուտբոլի պաշտպաններ
Էվերթոնի ֆուտբոլիստներ
Անգլիական ֆուտբոլի լիգայի խաղացողներ
Պրեմիեր Լիգայի ֆուտբոլիստներ
Անգլիայի լեգեոներ ֆուտբոլիստներ